

**MOZOGJUNK OKOSAN!**



**NTP-OTKP-20-0056**

A Somvirág tehetséggondozó műhely bemutatása

 A 2020 -2021 es nevelési évben óvodánkban megalakítottuk a mozgás fejlesztő tehetségműhelyünket. A tehetségműhely foglalkozásokon minden intézményünkben dolgozó óvodapedagógus aktívan részt vállalt.

A tehetségek azonosítása:

 A kora-gyermekkori életszakaszban még nem beszélhetünk egyértelműen tehetségekről, hanem tehetségígéretekről, tehetség csírákról, hiszen még nem kiforrott személyiségekkel találjuk magunkat szemben. Az óvodás korban először a gyermekek személyiségében azokat az értékeket keressük, melyek átlagon felüli adottságokat takarnak. Az óvodapedagógusok a célzott, szervezett megfigyelés módszerét használják. A mozgásos, zenei, matematikai, vizuális adottságok kapcsán a korai életszakaszban is megállapítható, hogy ki a tehetség-ígéret. Minden területen azonban nem mutatkozik meg ekkor még a kiemelkedő képesség, ezért az alapozó, széleskörű értelmi – érzelmi – erkölcsi fejlődés lehetőségét kell biztosítani. A tehetségpalánták minél korábban jutnak sajátosságaiknak, képességeiknek megfelelő, fejlesztő környezetbe, annál nagyon esélyük van a teljes kibontakozásra.

A tehetséges gyermekek:

A tehetségígéreteknél a hajlam, a genetikai adottság is feltétele a tehetségnek, amelynek kibontakoztatását a szociokulturális háttér segítheti. Az óvodásoknál megfigyelhető sajátosságok a kiemelkedő megfigyelőképesség, motoros teljesítmény, egyedi gondolkodás és kifejezésmód, kreativitás, intuitív problémamegoldás, állandó tettrekészség, érdeklődés. A tehetséges gyerekek másként gondolkodnak és éreznek kortársaiknál. Alapvetően másként látják a világot, divergens gondolkodás jellemző rájuk. Kíváncsiak és erőteljesebben reagálnak a világ történéseire mint a többiek, de a kritikát nehezen fogadják. Gyors a felfogóképességük és belső vezérlésük alapján saját útjukat szeretik járni, amelyet jelenlegi oktatási rendszerünk nehezen tolerál.

A tehetségcsírák fejlesztése:

A harmonikus személyiségfejlődés meghatározó feltétele a tehetségek korai felismerése és az életkori sajátosságoknak megfelelően történő fejlesztése. Az óvodai tehetséggondozás az életkori adottságokból eredően eltér a későbbi tehetséggondozástól. A fejlődés ebben az életkori szakaszban sokoldalú tevékenységekkel, sokrétű cselekvési lehetőségekkel biztosítható. Kiváló lehetőséget biztosít ehhez a differenciált tevékenységszervezés, a kooperatív technikák alkalmazása, a projektmunka, a csoportos, páros és az egyéni tevékenykedtetés.

 Az óvodai tehetséggondozás célja

A gyerekek erős oldalának a támogatása, de a tehetségterülethez kapcsolódó gyenge területek átlagos szintre hozása, valamint a tehetséggondozás mellett minden terület fejlesztése az életkori sajátosságoknak megfelelően. Ahhoz, hogy ez a folyamat megvalósulhasson, elfogadó légkört kell biztosítani, amely a személyiségfejlődést támogatja, azonban mindemellett biztosítani kell a pihenés, a kikapcsolódási lehetőséget is a tehetségek számára.

Miért éppen mozgásfejlesztés?

A pedagógiai programunkban is kiemelt szereppel bíró mozgásfejlesztés, koherensen összefügg az általunk választott tehetséggondozó műhelyünkkel. Az egészséges életmódra nevelő tevékenység a mozgás elsődlegességét, minden az intézményben dolgozó pedagógus legalapvetőbb tevékenységek közé sorolja. A mozgásnak elsődleges szerepe van a kisgyermekek fejlődésében, nemcsak értelmi, , érzelmi képességeknek hanem a személyiség teljes fejlődésében is elsődleges. A Somvirág óvoda alapítványa támogatásával sikerült olyan sikeres pályázaton részt vennünk ahol a tehetséggondozáshoz szükséges különféle eszközöket be tudtuk szerezni. A mozgásfejlesztéshez Magyar Gábor mozgásfejlesztő pedagógus által kifejlesztett „Mozgás kotta” eszközeit használjuk a leggyakrabban.

A műhelymunka menete:

A 2020-2021 es nevelési évben 20 mozgásában tehetséges gyermekkel foglalkoztunk heti rendszerességgel. Létrehoztunk egy közös messenger csoportot, ami megkönnyítette a kommunikációt. Minden tervet, minden információt itt is meg osztottunk, így minden műhelymunkában részt vevő kolléga tájékoztatva lett.

Minden foglalkozásunkat játékos tevékenykedtetéssel, különböző eszközökkel és a mozgáskotta eszközök szimbólumainak felhasználásával terveztük meg. Az egymásra épülő tervezés során, a legelemibb mozgásformáktól indultunk ki és a kombinált összetett mozgássorokkal zártuk tevékenységeinket. A könnyebb mozgásformáktól haladtunk a nehezebb, összetettebb mozgáskombinációk felé. A tevékenységeket mindig az előző tevékenységek, ismeretek, gyakorlatok figyelembe vételével építettük tovább.

A mozgás fejlődése:

A mozgáskotta eszközök minden gyermek számára már ismert volt a mozgás foglalkozásokról. Ennek ellenére is volt olyan kisgyermek aki kicsit megszeppenve vett részt a tehetséggondozó foglalkozásokon. A kezdeti bizonytalanságot a barátságos légkör, a pedagógus segítő attitűdje segítségével oldottuk meg.

A tervezésben megjelölt új szimbólumok, új gyakorlatok, új gyakorlatsorok bevezetésére mindig két csoportban valósult meg. A kisebb csoportokra bontás során az egyéni fejlesztésnek, az egyéni bánásmódnak jutott nagyobb szerep. Ezen új ismeretek elsajátítását követően már lehetőség volt a 20 gyermekkel közös gyakorló órákra a következő napokban.

A gyakorlati megvalósítások során figyelembe vettük azt a tényt, hogy az óvodás korú gyermekeknél a megismerésben az utánzásnak meghatározó szerepe van. A játék alapeleme, a gyermeki cselekvés mozgatója. Mivel ebben az életkorban a „képszerű” gondolkodás, megismerés és észlelés dominál, nagyon jól használhatók a képszerűen megelevenedő gyakorlatok. Egy – egy találó elnevezés nagymértékben megkönnyítheti a magyarázatot. Pl/pókjárás, nyusziugrás, stb. A gyerekek játéknak élik meg az utánzó gyakorlatokkal való mozgást. Remekül lehet ezeket különböző eszközökön is végezni.

A gyermeke fejlesztésekor másik fontos tényező amit figyelembe vettünk, hogy mindenkit a képességeihez mérten kell fejleszteni, ehhez biztosítani kell a lehető legoptimálisabb körülményt, valamint a leghatékonyabb fejlesztés érdekében differenciálni kell a feladatokban. Differenciálást célszerű alkalmazni, ha a teljesítményt vagy a mozgásfejlődést előnyösen befolyásolja, ha a gyermekek adottságai, tudásszintjük nagymértékben különböznek, ha a gyermekek fejlesztéséhez több vagy megkülönböztetett jellegű feladat szükséges.

A foglalkozások kezdeti szakaszában az eszközök biztosságos használatához még több gyermek vette igénybe a pedagógus segítségét, majd néhány gyakorlással töltött foglalkozás után megfigyelhető volt a magabiztosság a gyermekek mozgásában.

A koordinációs készség, az egyensúly érzék, a térlátás, a mozgás minőségének javulása mind megfigyelhető volt. A gyermekek magatartásában is pozitív változást figyeltünk meg. A kezdetben még kicsit szétszórt, cserfes gyermekek lecsendesedtek. A figyelem, koncentráció fejlődése nyomon követhetővé vélt. Néhány műhelymunka után, megfigyeltük, hogy mennyire összpontosítanak, odafigyelnek a gyakorlati sorok elvégzésére, mennyire vált igényükké az önálló tevékenykedés, a fegyelmezett munkavégzés és a precíz, pontos kivitelezés.

 Összegzés:

Az óvodások rendkívül mozgékonyak, elevenek. Maga a tevékenység okoz nekik örömet, illetve a viszonylag nagy agy oxigénszükségletét az arányaiban kisebb tüdő csak a sok mozgás segítségével tudja biztosítani. Ezért sok lehetőséget kell biztosítani számukra a mozgásra: futásra, ugrálásra, mászásra, stb. Mivel az óvodások minden tevékenységet teljes energiával végeznek, könnyen kifáradnak, de ez sokszor azzal jár, hogy a cselekvés leállításában fontos szerepet játszó gátló mechanizmusok nem működnek, a gyerek nem tudja magát leállítani, túlpörög. A rendszeresen végzett mozgás tevékenységeknek köszönhetően kontrolálni tudják a mozgásuk mellett az érzelmeiket, a viselkedéseiket. Fejlődött a koordinációs készségük, a téri- síkbeli tájékozódásuk, az egyensúly érzékük. Az ok okozati összefüggések területein is pozitív fejlődést tapasztaltunk. A rendszeresen végzett mozgásnak köszönhetően fejlődtek a testi adottságaik, a gondolkodásuk valamint igényükké vált a mozgás amely az egészséges életmód egyik alapja.